NaiveNeuron/SloPal huggingface dataset:
Poliačik, Martin, poslanec NR SR (2011-10-11):
Pán predseda, som rád, že aj v takej vypätej situácii sa dostávame k tomu, že hovoríme o číslach a o faktoch, aby sme stále ostávali pri tom, že čo je naozaj v záujme tejto krajiny a čo by sme mali urobiť pre to, aby sme ju čo najlepšie ochránili. Jedno číslo ešte by som doplnil. Hovorilo sa tu o hlasovaniach, hlasovaní klubu ekonomických analytikov. Počuli sme, že 81 % bolo za navýšenie eurovalu, ale čo sme nepočuli z toho istého hlasovania, bolo, že len 10 % z týchto ľudí spája bankrot Grécka s automatickým krachom eurozóny a len 5 % si z nich myslí, že prípadné nehlasovanie za navýšenie eurovalu Slovenskom by v konečnom dôsledku znamenalo pád eura. To znamená, tie nedozerné dôsledky, o ktorých sa tu rozpráva, zrejme nebudú až také nedozierne, keď aj tí istí ekonomickí experti, ktorí hovoria, že navýšenie eurovalu by mohla byť dobrá vec, zároveň jedným hlasom dodávajú, že dôsledky jeho neschválenia by neboli také katastrofické, ako sme tu počuli. Ďakujem.
Martinák, Ľuboš, poslanec NR SR (2013-06-26):
Teraz pristúpime k hlasovaniu o bodoch zo spoločnej správy výborov. Pán predseda, dajte, prosím, hlasovať o bodoch spoločnej správy číslo 1, 3, 4 a 6 spoločne, s návrhom gestorského výboru uvedené body schváliť.
Brisudová, Martina, poslankyňa NR SR (2020-09-23):
Ďakujem pekne za slovo. Ja si myslím, že riešenie regionálnych rozdielov je téma, pre ktorú mnohí z nás sedia v tomto parlamente. Táto téma by mala byť riešená komplexne a mala by mať určite jasné pravidlá, mala by spájať opozíciu a koalíciu, pretože na jej konci sú očakávania ľudí z menej rozvinutých regiónov, ktorí sú postihnutí veľkou mierou vysťahovalectva a aj chudoby. Ak si však v súčasnosti máme naliať aj čistého vína, je potrebné dodať, že za posledné obdobie vlády SMER-u a Slovenskej národnej strany sa regionálne rozdiely nestierali, ale, naopak, sa prehlbovali. Do okresov v rámci výjazdových zasadnutí vlády prúdil jeden milión eur, ktorý sa prerozdeľoval väčšinou systémom „našim ľuďom“. V menej rozvinutých regiónoch sme boli svedkami toho, že sa otvárali multifunkčné ihriská. Ale reálne to, čo chýba menej rozvinutým regiónom, sú cesty, vodovody, kanalizácia, investori. A to, že majú nedostatok investorov, sa prejavuje aj nedostatkom pracovných príležitostí a zložitými životnými podmienkami. Som presvedčená o tom, že tieto regióny najlepšie poznajú ľudia, ktorí v týchto regiónoch žijú, a že súčasná vládna koalícia je znamením toho, že pri problematike menej rozvinutých regiónov začne používať zdravý sedliacky rozum a postupne budeme spoločne v tejto snemovni naprávať chyby, ktoré sa stali v minulosti. Ďakujem pekne za slovo.
J. Halecký, poslanec: (2008-11-26):
Som z východného Slovenska, žijem tam, chodím tam každý týždeň, takže vidím, že rozvoj tohto regiónu je možný jedine rozhodujúcim spôsobom ovplyvniť tak, že sa tam vybudujú čím rýchlejšie diaľnice, pretože veľa mladých ľudí odchádza do zahraničia. Tie mikroregióny napravo, naľavo od perspektívne myslenej diaľnice by sa rozvíjali podstatne rýchlejším tempom. Viem, že  nezákonným spôsobom by sa to nemalo robiť. Pýtam sa, pán poslanec, ako rýchlo a účinne, aby tie diaľnice tam už boli. Ďakujem.
Glváč, Martin, podpredseda NR SR (2019-02-05):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak, vyhlasujem rozpravu za skončenú. Pán navrhovateľ nechce. Pán spravodajca? Nie. Prerušujem rokovanie o tomto bode programu. Budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa školský zákon (tlač 1287). Pán poslanec Matovič; nie je v sále. Prerušujem tento bod a zaraďujem ho na koniec schôdze. Ďalším bodom programu je prvé čítanie o vládnom návrhu poslancov na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov. Návrh zákona je pod tlačou 1288, návrh na jeho pridelenie na prerokovanie výborom je v rozhodnutí č. 1356. Dávam slovo; a teraz, pani poslankyni Verešovej? Takisto nie je v sále, presúvam bod na koniec schôdze. Ďalší, pán poslanec Heger je v sále? Nie, bod, návrh zákona pod tlačou 1292 takisto presúvam na koniec. Ďalším bodom, návrh zákona pod tlačou 1298, pán poslanec Matovič, opäť presúvam. Pán poslanec Krajniak ako navrhovateľ... (Reakcia z pléna.) Poprosím minútovú prestávku, kým... Ďakujem. (Krátka pauza.) Budeme pokračovať prvým čítaním o návrhu skupiny poslancov na vydanie zákona o upustení od vymáhania pohľadávok štátu a o zmene a doplnení niektorých zákonov. Návrh zákona je pod tlačou 1282, návrh na jeho pridelenie na prerokovanie výborom je v rozhodnutí 1350. S radosťou dávam slovo poslancovi Krajniakovi, aby návrh zákona uviedol. Nech sa páči. (Reakcia z pléna.) Poslanec Lukáč so spravodajskou. [Rokovanie o návrhu skupiny poslancov Národnej rady Slovenskej republiky na vydanie zákona o upustení od vymáhania pohľadávok štátu a o zmene a doplnení niektorých zákonov (zákon o exekučnej amnestii) , tlač 1282.]
Hrušovský, Pavol, predseda NR SR (2011-10-19):
Hlasujeme. (Hlasovanie.) 148 prítomných, 65 za, 10 proti, 71 sa zdržalo, 2 nehlasovali. Neschválili sme návrh. Prosím o ďalší návrh.
Laššáková, Jana, podpredsedníčka NR SR (2014-03-28):
Chcete reagovať? Nie. Nech sa páči, pán poslanec.
Laurenčík, Milan, podpredseda NR SR (2021-06-30):
Pani poslankyňa Monika Kozelová s faktickou poznámkou.
Mazurek, Milan, poslanec NR SR (2020-09-23):
Stano, pred tým, než pôjdem do rozpravy k samotnému návrhu, chcem súhlasiť v podstate s jednou tou časťou, ktorú si tu podotkol a ktorú si mnohí ľudia neuvedomujú. Ty žiješ v tom okrese Rimavská Sobota a tým pádom vieš, čo sa deje, a ako si hovoril, že ľudia povedzme spod Tatier, z okresu Popradu, Kežmarok a tak ďalej, častokrát využívajú tieto okresy, kúpia tam lacné domčeky a následne tam presťahujú našich neprispôsobivých. Takto v podstate vyriešili problém na námestí v Kežmarku, kde bolo množstvo neprispôsobivých rodín a robilo to hanbu celému mestu, tak kúpili domčeky v Jelšave a hodili vám ich tam. Riešenie to, samozrejme, nie je žiadne a ľuďom v Jelšave to spôsobuje obrovské problémy. A mám aj ďalšie informácie o tom, ako postupne z mnohých dedín starostovia využívajú túto iniciatívu, aby sa zbavili neprispôsobivých od nás a všetkých vám ich tam teraz hádžu. Ja s tým nesúhlasím, nie je to správne riešenie a je mi úprimne ľúto všetkých ľudí v Rimavskej Sobote, v Jelšave a v ďalších regiónoch, ktorí toto musia zažívať, lebo štát sa k tejto téme stavia, ako keby to ani problém nebol.
Jurinová, Erika, podpredsedníčka NR SR (2014-12-10):
Ďakujem pekne. Dávam slovo ďalšiemu prihlásenému rečníkovi v rozprave pánovi poslancovi Petrovi Pollákovi.
Kuffa, Filip, poslanec NR SR (2022-03-17):
Pán kolega Tomáš Taraba, v rozprave si spomenul také slovo, že prkotina. Ty si vlastne nadviazal na to, keď minister Sulík v tom úvodnom slove povedal o tých 198 opatreniach, že je tam taká prkotina, jak zrušenie tej dvojročnej kontroly pri BOZP, ale ja to tak poviem že... (Reakcia z pléna.) Tak... a ja, ja to poviem tak, že možnože sa to naozaj zdá, tak prkotina neni to správne označiť, keď teraz možnože len jedným slovom, alebo, alebo dokonca možnože len jednou číslovkou meníme zákon, že je to prkotina, pretože je to pomoc. A keby sme sa na to mali pozrieť, tak možnože polovicu schôdze tých zákonov aj poslaneckých, tak by sme potom mohli povedať, že sú to len prkotiny, aj čo sa tu riešia. Väčšinou sú to teda koaličné návrhy. Ja takisto vítam túto iniciatívu. Keď aj je to 198 bodov alebo keď to bolo to prvé Kilečko, keď to má odbrene... odbremeniť ľudí, tak, samozrejme, to podporíme.
Kollár, Boris, predseda NR SR (2021-10-07):
Hlasujeme o skrátení lehoty. Prosím, prezentujme sa a hlasujme. (Hlasovanie.) Prítomných 127 poslancov, za 78, proti 37, zdržali sa 10, nehlasovali 2. Uvedený návrh sme schválili. Pán poslanec, uvedený návrh sme schválili.
Pellegrini, Peter, predseda NR SR (2015-12-01):
Prezentujme sa a hlasujme o bode 4 pána poslanca Beblavého. (Hlasovanie.) Prítomných 131 poslancov, za hlasovalo 53, proti bolo 7, zdržalo sa 71. Tento návrh sme neschválili.
Kollár, Boris, predseda NR SR (2022-09-22):
Ďakujem pekne. Prerušujem rokovanie o tomto bode programu. Pán minister, ešte raz veľká vďaka. A teraz budeme pokračovať, ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Vládny návrh zákona má tlač 1200, návrh na jeho pridelenie má, na prerokovanie výborom je v rozhodnutí č. 1252. Prosím ministra zdravotníctva Slovenskej republiky Vladimíra Lengvarského, aby vládny návrh zákona uviedol.
Poliačik, Martin, poslanec NR SR (2013-12-05):
Ľubo, oceňujem, koľko času si do toho, koľko času si do toho vrazil. Tá práca s dátami je na úrovni naozaj hlbšej analýzy, ktorú málokedy počujeme v tomto parlamente, a bolo to vidieť aj na tvári pána ministra. Väčšinou, keď hovoríš, tak on býva taký skôr prchký, ale tentokrát to boli skôr také zamyslené výrazy a kamarát na telefóne už mu tam, kamarát na telefóne už mu tam nejaké repliky, ktoré, predpokladám, sa dočkáme v záverečnom slove, diktoval, takže zjavne si aspoň v niektorých prípadoch udrel na sú správnu strunu. Ja som zvedavý, že akým spôsobom pán minister na to zareaguje. Ale samotný fakt, že už teda nemal tendenciu skákať ti do reči a nejakým spôsobom vstupovať do tvojho vystúpenia, hodnotím kladne. Predpokladám, že si ho konečne zaujal viacej obsahom než formou. Ďakujem.
Figeľ, Ján, podpredseda NR SR (2015-03-10):
Ďakujem pekne. Teraz sa pýtam, kto sa hlási do rozpravy ústne? Traja páni kolegovia. Končím možnosť ďalších. Ivan Uhliarik, Alojz Hlina a Jozef Mihál. Vzhľadom na čas a na počet prihlásených, vám chcem oznámiť, že o 17.00 hodine hlasovať nebudeme, najbližšie hlasovanie bude o jedenástej zajtra. Nech sa páči, Ivan Uhliarik ako prvý.
Bugár, Béla, podpredseda NR SR (2017-04-05):
Ďakujem. Ďalší v rozprave vystúpi pán kolega Rajtár. Predtým ale vás chcem informovať, vážené panie kolegyne, teda kolegyne a kolegovia, že máme fakticky len dva body prerokované, takže hlasovať budeme až o 17.00 hod. O 11.00 hod. nie, aby ste poprípade aj kolegom povedali, ktorí neskoršie prídu do rokovačky. Takže, pán kolega Rajtár, máte slovo.
Figeľ, Ján, podpredseda NR SR (2015-06-17):
Ďakujem pekne. Ďalším rečníkom prihláseným písomne do rozpravy je Péter Vörös. Nech sa páči, pán kolega.
Ďuriš Nicholsonová, Lucia, podpredsedníčka NR SR (2019-05-16):
S reakciou na faktickú poznámku, pán poslanec Heger.
Laššáková, Jana, podpredsedníčka NR SR (2012-08-03):
Pán poslanec Hlina, nech sa páči.
Hrnko, Anton, poslanec NR SR (2018-09-11):
... o čo, o čo ide. Neberte mi čas, pán predsedajúci.
Šebej, František, poslanec NR SR (2012-12-13):
Ďakujem všetkým, ktorí so mnou súhlasili. Dnes ani nezaspím. (Reakcie z pléna.) Ale chcel by som povedať Martinovi Poliačikovi, že ale áno, ja veľmi dobre viem, o čom rozprávaš. Ja si napriek tomu myslím, že nie všetko, nie všetka vonkajšia autorita je nahraditeľná vnútornou. Naozaj nie je. Ale možno zo mňa hovorí starý konzervatívec, takže je to otázka pohľadu na svet, prepáč. Ďakujem, kolegovia.
Bugár, Béla, podpredseda NR SR (2017-12-05):
Ďalej v rozprave vystúpi pán poslanec Dostál.
Cmorej, Peter, poslanec NR SR (2020-10-20):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon o minimálnej mzde a Zákonník práce v znení neskorších predpisov (tlač 201a). Národná rada Slovenskej republiky pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, výboru pre financie a rozpočet, výboru pre hospodárske záležitosti a výboru pre sociálne veci, zároveň určila výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona prerokovali a odporučili Národnej rade Slovenskej republiky schváliť všetky určené výbory. Z uznesenia výborov Národnej rady pod bodom III tejto spoločnej správy nevyplýva žiadny pozmeňujúci návrh. Gestorský výbor odporúča návrh zákona schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 60 z 20. októbra 2020. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
Jurinová, Erika, podpredsedníčka NR SR (2014-11-08):
Opäť, toto je faktická poznámka, mám skôr pocit.
Hrnčiar, Andrej, podpredseda NR SR (2018-06-12):
Reakcia, pán poslanec Tomáš.
Laurenčík, Milan, podpredseda NR SR (2021-12-10):
Ďakujem, pán poslanec. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nikto, a preto vyhlasujem rozpravu za skončenú. Predpokladám, že keď rozprava nebola, a pani navrhovateľka ani pán spravodajca sa nevyjadria k rozprave a prerušujem rokovanie o tomto bode programu. Kolegyne, kolegovia, vyhlasujem teraz prestávku do 16.15 hod. a o 16.15 hod, budeme hlasovať. (Zaznievanie gongu.) (Prestávka.)
Blanár, Juraj, podpredseda NR SR (2021-06-25):
Pani poslankyňa Magdaléna Sulanová. Nech sa páči.
M. Sabolová, poslankyňa: (2006-03-16):
Veľmi pekne prosím o podporu vzhľadom na to, že ide o konsenzus poslancov z Košíc a okolia za rôzne politické spektrum a je to podporené aj uznesením mestského zastupiteľstva z decembra minulého roka, takýto návrh predkladaný do Národnej rady svojím rozhodnutím väčšinovo schválilo. Veľmi pekne prosím o podporu za skupinu poslancov.
T. Cabaj, poslanec: (2008-11-28):
Ústavnoprávny výbor uznesením č. 516 s návrhom súhlasil a odporúča ho schváliť s pripomienkami. Výbor pre verejnú správu a regionálny rozvoj takisto súhlasí s pripomienkami svojím uznesením č. 238. Výbor pre ľudské práva, národnosti a postavenie žien uznesením č. 170 odporučil Národnej rade súhlasiť s pripomienkami. V bode IV je jeden pozmeňujúci návrh, ktorý hovorí o zmene účinnosti. Je to najmä preto, že v tomto čase, keď to prerokovávame, je to zmena účinnosti od 1. februára. Gestorský výbor svojím uznesením prijal spoločnú správu a odporúča ju Národnej rade schváliť. Takisto navrhuje o tom jedinom bode hlasovať s odporúčaním prijať ho. Určil ma za spoločného spravodajcu a zmocnil ma podať návrhy na pokračovanie z druhého do tretieho čítania. Toľko spoločná správa. Pán predsedajúci, môžete otvoriť rozpravu.
M. Hort, podpredseda NR SR: (2010-02-02):
Pán Golian, nemôžete sa prihlásiť, lebo pán minister nevystúpil v rozprave. Inak, trošku ma to mrzí, lebo toto bola výsostne odborná téma, že to nie je možné. Pán minister, niekedy by sme to tu radi zažili, a nechcem vás poúčať, viete, niekedy aby sa dalo reagovať aj na vás, no lebo pri tejto odbornej téme by som sa aj ja v niečom poučil, keby bola možná rozprava. Takže rozprava bola skončená, pán kolega, nedá sa reagovať. Pán spravodajca, chcete sa vyjadriť? Nie. Prerušujem rokovanie o tomto bode programu. A budeme teraz pokračovať ďalším bodom, ktorým je druhé čítanie o vládnom návrhu zákona o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) . Vládny návrh zákona je pod tlačou 1304 a spoločnú správu výborov máte ako tlač 1304a. Prosím opäť pána ministra hospodárstva Ľubomíra Jahnátka, aby vládny návrh zákona odôvodnil. Nech sa páči.
Bagačka, Michal, poslanec NR SR (2013-01-31):
Ďakujem. Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. A aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Kišš, Štefan, poslanec NR SR (2023-12-15):
Ďakujem za slovo. Ďakujem pekne všetkým za poznámky, reakcie. Pán poslanec Kéry, pri verejných inštitúciách nefunguje, a v medzinárodnom porovnaní nefunguje jedno univerzálne pravidlo, že, že toto je najlepší model a takto a jediný najlepší fungujúci a takto by to malo, takto by to malo byť všade. Jednoducho sú špecifiká, ktoré pri verejných inštitúciách potrebujeme zohľadniť a tomu prispôsobiť to, to už, už to konkrétne nastavenie. Takisto platí, že čo funguje, nerušme, a opravujme to, čo nám nefunguje. A toto, toto ide, ide tiež opačným smerom v prípade ÚŠP, ktorá teda, ja som ju síce spomínal, ale, ale k nej sa teda ešte pravdepodobne dostaneme neskôr v samostatnej rozprave. No a zároveň, teda počul som už o tom stretnutí s veľvyslancami a zároveň podľa mňa to je trošku nekorektná interpretácia, pretože si tak predstavujeme tú dynamiku toho stretnutia. Tak pán predseda Pellegrini sa tak opýta veľvyslancov nejakú otázku, predpokladám, že tam nedostali avízo predtým alebo, alebo nejakú žiadosť o nejakú, nejaké komplexnejšie zhodnotenie, iba sa ich tak opýtal: Máte úrad špeciálnej prokuratúry? No tak, tak asi veľvyslanec v rámci svojich možností, keď musí pokrývať fungovanie celej, celej svojej krajiny, tak zareagovali takto, ale potom by ste sa ich mohli aj, ako u vás funguje generálna prokuratúra. Koľko, ktoré krajiny majú tri šesť trojku a ktoré ju takýmto spôsobom využívajú? Alebo či takýto model konkrétne generálnej prokuratúry majú, majú aj v iných krajinách, kde, kde tá moc je extrémne centralizovaná na jedného človeka a podobne. Ale v každom prípade očakávame analýzu ÚŠP, ktorú nám... (Prerušenie vystúpenia časomerom.)
Figeľ, Ján, podpredseda NR SR (2015-12-02):
Na vystúpenie pána poslanca Kadúca je jedna faktická. Nech sa páči, Mikuláš Huba.
Paška, Jaroslav, poslanec NR SR (2016-12-08):
Ďakujem za slovo, vážený pán predsedajúci. Vážené kolegyne, kolegovia, súhlasím s tým, že perzekúcia Štátnej bezpečnosti v minulom, predchádzajúcom režime boli, povedal by som, vec, ktorá decimovala slovenskú spoločnosť, a súhlasím s tým, že Slovensko sa s týmto režimom muselo vyrovnať a urobili sa isté kroky pre vyrovnanie. Pán Budaj sa tu zmienil o tom, že aký signál vysiela Národná rada a súčasná Národná rada mladej generácii, keď sa príliš vážne nevenuje tomuto programu. Mne nedá zamyslieť sa na tým, aký signál vysiela pán Budaj mladej generácii, keď som si prečítal spomienky Fedora Gála v jeho knižke Z prvej ruky, kde hovorí o tom, ako oni riešili spoluprácu so Štátnou bezpečnosťou vo vlastnom tíme. Keď, zacitujem z tohto vyjadrenia, napísal: „Ján Budaj vlastnou rukou napísal a podpísal súhlas spolupráce s ŠtB. Neupozornil na túto skutočnosť svojich najbližších priateľov, a to ani v čase pred voľbami. Klamal, keď na tlačovej konferencii po voľbách vyhlásil, že túto skutočnosť si mienil so sebou odniesť do hrobu. A neskôr začal tvrdiť, že ju jednoducho vytesnil z pamäti. Je možné, že sa dá vytesniť z pamäti aj takáto vec. Ale to pokračovanie, navádzal na klamstvo aj také autority, ako je Miroslav Kusý a Martin Šimečka starší, keď im navrhoval, aby tvrdili, že podpísal spoluprácu so Štátnou bezpečnosťou po dohode s nimi, aby sa mu ľahšie vykonávala disidentská činnosť.“ Nebudem čítať ďalej z tohto komentára, je to, sú to spomienky Fedora Gála z obdobia z roku 1991 a teda z toho, pred 91. rokom. Takže keď hovoríme o morálnych autoritách, ktoré majú právo sa k tomuto obdobiu vyjadrovať, nie som si istý, či sme zvolili správny vzor na to, aby tuto toto obdobie tlmočil mladej generácii.
Kollár, Boris, predseda NR SR (2020-04-03):
Dávam slovo spravodajkyni, ktorú určil navrhnutý gestorský výbor pre sociálne veci, predsedníčke tohto výboru poslankyni Jane Žitňanskej, nech sa páči, pani poslankyňa, máte slovo.
Sulík, Richard, predseda NR SR (2011-09-14):
Ďalší rečník v poradí je pán minister, chce reagovať. Treba sa prihlásiť. Nech sa páči. Dve minúty pre...
Jahnátek, Ľubomír, minister pôdohospodárstva a rozvoja vidieka SR (2012-10-25):
Ďakujem pekne za slovo. Pán predsedajúci, vážené panie poslankyne, páni poslanci, prerokovanie návrhu zákona vo výboroch prinieslo niekoľko návrhov na vylepšenie, ktoré sú uvedené v spoločnej správe gestorského výboru, ale čo je pre mňa podstatné, že sa našla podpora pre tento návrh zákona v celom spektre politických strán, ktoré sú zastúpené v Národnej rade. Predložený návrh po zapracovaní pripomienok považujem za prijateľný kompromis odrážajúci potrebu zachovania štandardného podnikateľského prostredia v oblasti obchodu, ako aj primeraný stupeň ochrany spotrebiteľa. Vážený pán predseda, vážené panie poslankyne, páni poslanci, vzhľadom na potrebu zavedenia navrhovaného zákona do praxe, dovoľujem si vás opätovne požiadať o jeho prerokovanie a o jeho schválenie. Ďakujem pekne za slovo.
Beblavý, Miroslav, poslanec NR SR (2017-05-18):
Ďakujem pekne. Chcem len poďakovať za obidve faktické poznámky a verím, že sa naozaj spoločnými silami to vám podarí to dotiahnuť. Ďakujem.
Hrušovský, Pavol, podpredseda NR SR (2010-10-14):
Pán poslanec Raši.
Frešo, Pavol, poslanec NR SR (2012-08-06):
Ja si myslím, že je sympatické, pán predseda, keď sa zapájajú poslanci koalície, je to také osvieženie, nemali niekoľko dní odvahu, ale prejdem k tomu, čo pán poslanec Štefanec hovoril. Ja by som len chcel podčiarknuť tú zbytočnosť toho skráteného legislatívneho konania a poviem na troch veciach úplne jednoducho. Ešte vo štvrtok, piatok pán minister sociálnych vecí hovoril, že nebude vláda dávať žiadne skrátené legislatívne konanie, minulý pondelok potom náhla zmena názoru, rýchle prijatie papierov, samozrejme, chybné zaradenie do chodu Národnej rady a kvôli tomuto sedíme ešte raz a znova to prepracúvame. Z toho, samozrejme, vyplýva, že aj celý materiál, keď je takto chvatne urobený, ako bol zaradený, no tak, mal som plný obal, ako tie tri milióny ľudí podľa neho budú fungovať. To druhé, čo treba povedať, je, a tu pán minister spravodlivosti a predseda Legislatívnej rady vlády by naozaj mohol odpovedať, či to spĺňa všetky tie náležitosti, tak ako hovorila pani kolegyňa, pani poslankyňa Žitňanská, ale aj viacerí ďalší, myslím si, že treba mať odvahu, treba prísť k mikrofónu, treba povedať úplne jasne, ako to je. A to tretie, čo treba povedať, prečo to nie je opodstatnené, lebo zdôvodňuje sa to istou stabilitou verejných financií a konsolidáciou. No, popravde povedané, keby tu bol pán minister financií, tak by nám porozprával určite, keby hovoril pravdu o tom, že z krátkodobého hľadiska tieto peniaze konsolidujete, zo strednodobého hľadiska znižujete a zhoršujete ukazovatele stability verejných financií na Slovensku aj podľa kritérií OECD aj podľa kritérií Európskej komisie, čiže ak chceme viesť vecnú debatu, tak je veľa dôvodov, prečo nerobiť skrátené legislatívne konanie, a hlavný dôvod je, že ľudia naozaj potrebujú tomu rozumieť, prečo prichádzajú o svoje úspory a prečo idú do okamžitej spotreby tohto štátu, napriek tomu, že naozaj, naozaj by si sporiť mali.
Gašparovič, Štefan, poslanec NR SR (2024-10-23):
Ďakujem za slovo. Vážený pán predsedajúci, vážené poslankyne, vážení poslanci, dovoľte, aby som vás informoval o prerokovaní návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určil aj ako gestorský výbor, a určila lehotu na prerokovanie návrhu zákona vo výbore. Ústavnoprávny výbor návrh zákona prerokoval a odporúča ho schváliť. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru stanovisko k predmetnému návrhu zákona. Správa neobsahuje pozmeňujúce návrhy. Správa ústavnoprávneho výboru o prerokovaní návrhu zákona, tlač 489a, bola schválená uznesením ústavnoprávneho výboru z 22. októbra 2024. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výboru, predkladal návrhy podľa príslušných ustanovení zákona o rokovacom poriadku, a výbor určil poslancov Čellára, Eliáša, Gašpara, Glücka, Plevíkovú a Lučanského za náhradníkov spravodajcu. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2014-11-26):
Ďakujem pekne, pán spravodajca. Poprosím vás, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky za klub MOST – HÍD Ivan Švejna, ďalej je do rozpravy písomne prihlásený Jozef Mihál, pán poslanec Beblavý, pán poslanec Chren a pán poslanec Viliam Novotný. Nech sa páči, slovo má poslanec Ivan Švejna, ktorý vystupuje za klub MOST – HÍD. Máte slovo. A chcem poprosiť ministra financií a podpredsedu vlády, aby zaujal miesto určené pre navrhovateľov. Je tu prítomný, ale žiadam ho, aby sa dostavil do rokovacej sály. Nech sa páči.
S. Kahanec, poslanec: (2007-09-18):
No, to je tá diskusia v sugestívnej rovine z vašej strany. Ale ja sa spýtam. Je sugestívne, ak chcete siahnuť na súkromné účty 1,6 milióna sporiteľov? Je sugestívne, keď chcete zmeniť podmienky sporenia, ktoré boli dohodnuté, keď títo sporitelia vstupovali do druhého dôchodkového piliera? Je sugestívne, keď sa chcú ľudia zodpovedne postarať o svoj dôchodok? Toto je sugestívne? To, či vaša vláda chce pripraviť korektné mechanizmy, o tom by som veľmi pochyboval. Že sa sťažujete, že vláda zdedila zlý stav. No, práve dnes sa tu spomínalo, že narástol príjem štátneho rozpočtu o 60 miliárd a očakáva sa na budúci rok nárast o 100 miliárd. To je to zlé zdedenie? Keď hovoríte o neplodných diskusiách. Pamätáte sa ešte, ako ste vystupovali, keď ste boli v opozícii? Mali ste tam rovnaký pohľad ako teraz? A toto strašenie, ako krachnú banky, ako všetko možné krachne. Áno, je možné, že aj banky krachnú. Aj iné inštitúcie môžu krachnúť. A hovorili ste tam o virvare v Čile. Mám taký dojem, že vám je asi sympatickejší iný virvar. Asi je vám sympatickejší virvar, ktorý zavádza Hugo Chávez. Ten totiž chce všetko robiť tak, aby o všetkom rozhodoval sám. Pokiaľ o týchto veciach budete rozhodovať vy, čo bude dobré, čo zlé, tak ako ste uvádzali na konci citát, potom to už zrejme bude dobré. Vy budete určovať povolené témy, vy budete určovať, čo môžeme čítať, vy budete určovať, aké môžeme jesť potraviny. Ďakujem pekne. (Potlesk).
O. Nachtmannová, poslankyňa: (2007-02-02):
A ešte jednu vec. Svoje vystúpenie ste zakončili tým, ako namiesto toho, aby ste sedeli v sále, chodíte radšej medzi ľudí. Ja som sa zúčastnila na diskusnom sedení face to face na Ekonomickej univerzite. Boli ste vtedy vo funkcii premiéra, a to isté ste tam hovorili, ako chodíte medzi ľudí, dennodenne sa s nimi stretávate. Mladý študent z pléna vám položil otázku, či viete, koľko stojí kilo chleba, kilo cukru, liter mlieka a detské topánočky. Pri chlebe ste sa pomýlili o polovicu, rovnako to bolo pri cukre, pri mlieku. Pri otázke na detské topánočky ste odpovedali o svojich topánočkách, teda použili ste cenu pánskych topánok. Tým som chcela naznačiť, ako skutočne ste sledovali bežný život bežného človeka. (Potlesk.)
Číž, Miroslav, podpredseda NR SR (2015-10-06):
Vážené panie poslankyne, páni poslanci, budeme teda rokovať v popoludňajšom rokovaní dvanásteho dňa 54. schôdze Národnej rady Slovenskej republiky, a to v prerušenej rozprave v prvom čítaní o návrhu poslancov Krajcera, Chrena, Miškova, Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1768). V mene skupiny navrhovateľov zaujal miesto pán poslanec Miškov a v mene spravodajcov potom zaujme pán spravodajca. Do rozpravy je prihlásený pán poslanec Martin Chren, a to písomne teda ešte, a tak mu dávam slovo. Pokiaľ teda, kolegyne, kolegovia, bez spravodajcu budeme pokračovať? (Reakcia poslanca Chrena.) Poslanec Kollár. Dobre, tak nech sa páči. (Pokračovanie rozpravy o návrhu poslancov Národnej rady Slovenskej republiky Daniela Krajcera, Martina Chrena, Juraja Miškova a Jozefa Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1768.)
Šudík, Tomáš, poslanec NR SR (2023-05-10):
Dajte, prosím, hlasovať o bodoch 2 a 3 zo spoločnej správy s odporúčaním gestorského výboru neschváliť.
Číž, Miroslav, podpredseda NR SR (2015-02-05):
Ďakujem pekne, teraz má slovo pán poslanec Fecko.
Hrnčiar, Andrej, podpredseda NR SR (2019-05-09):
Ďakujem. Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem všeobecnú rozpravu za skončenú. Záverečné slovo – pán minister.
Abrhan, Pavol, poslanec NR SR (2013-05-29):
Ďakujem pekne. Pán predseda, prosím, dajte hlasovať o návrhu uznesenia, ktorým Národná rada Slovenskej republiky schvaľuje správu o stave vysielania v Slovenskej republike a o činnosti Rady pre vysielanie a retransmisiu za rok 2012.
Bugár, Béla, podpredseda NR SR (2017-05-19):
Nech sa páči, pani poslankyňa Macháčková, môžte mať doplňujúcu otázku.
Laššáková, Jana, podpredsedníčka NR SR (2013-12-11):
S reakciou pán poslanec Mičovský, nech sa páči.
Senko, Ján, poslanec NR SR (2019-01-31):
Ja len v krátkosti. Vzhľadom na to, že som nemohol na niektoré veci reagovať ešte. V podstate tento poslanecký návrh zákona pána Jarjabka a Číža vracia do života opäť to, čo z neho v roku 2011 bolo vypustené, a síce finančnú pokutu v prípade, že neboli splnené podmienky na to, aby bolo právo na odpoveď zverejnené. To je, myslím si, to najpodstatnejšie a veľmi podstatné pre to, aby tento zákon nebol bezzubý. Preto som o tom hovoril aj, pán Dostál, v súvislosti s tým, keď ste povedali, že predsa v našom systéme teraz máme to právo na odpoveď. Ja to nepopieram, ale to je bezzubé právo na odpoveď, pretože dopadne dotyčný, dotyčná osoba asi tak, ako hovoril pán Hrnčiar. A možno to je až po troch, štyroch, piatich, alebo šiestich rokoch odo dňa, kedy takáto informácia bola zverejnená. Ten dotyčný, tá dotyčná osoba nemá šancu a možnosť v krátkom čase po zverejnení takejto informácie informáciu dať na pravú mieru, do objektívnej polohy. Bolo tu povedané dosť veľa a myslím si, že aj táto rozprava poukázala na to, že tento návrh zákona je opodstatnený, že treba o ňom hovoriť. Máme za sebou prvé čítanie. Verím, že v priebehu druhého čítania môžme rozprávať aj o rôznych paragrafových zneniach, aj o tom, ako bude tento tlačový zákon vyzerať. Právo na odpoveď ako také je zakomponované takmer v dvoch tretinách členských štátov Európskej únie s rôznymi silovými prostriedkami v rôznom znení. Je to právo jednotlivca alebo skupiny odpovedať, dá sa povedať, fakticky na nesprávnu, na urážajúcu či útočiacu informáciu. Viaceré štáty uznali právo na odpoveď nielen, nielen z dôvodu nepresnej či nepravdivej informácie, ale tiež v prípade poškodzujúcich kritických názorov, aj keď sú pravdivé. Takáto úprava je aktuálna napríklad vo Francúzku a je podmienená takisto finančnou pokutou, hrozbou v prípade neuverejnenia vo výške 3750 eur. Takže nie je to nič nové, je to bežná prax v zákonodarstve rôznych krajín v Európskej únii a môžme o tom ozaj rozprávať, že či je to primerané, neprimerané, či chceme, aby fakticky dostávala verejnosť objektívne,  podľa možnosti čo najpravdivejšie informácie. A ešte vo vzťahu k novinárom, že je to bič na novinárov. Nie, v žiadnom prípade nie je novinárska práca obmedzovaná týmto zákonom. Len sa, tento zákon má za cieľ to, aby predovšetkým boli čo najobjektívnejšie, najpravdivejšie informácie zverejnené. Ak sa náhodou niečo také stane, že by tie informácie neboli takéto pravdivé alebo budú neúplné, tak je právo osoby na to, aby dala veci na pravú mieru. A v tomto prípade nie je pokutovaný novinár, ale vydavateľ. Takže vôbec nie je tento návrh zákona šitý ako hrozba pre novinársku obec. Ďakujem za pozornosť. Verím, že predmetný návrh zákona prejde do druhého čítania a budeme môcť bližšie hovoriť o jeho paragrafovom znení. Ďakujem.
Bugár, Béla, podpredseda NR SR (2016-04-27):
Pán poslanec Pčolinský, nech sa páči.
P. Hrušovský, podpredseda NR SR: (2002-03-15):
Pani poslankyňa Podhradská. M. Podhradská, poslankyňa: Len veľmi krátko, pán podpredseda. Mám jednu procedurálnu otázku. To vaše končíme znamená, že súhlasíte s pánom Cuperom a rozpúšťate tento parlament?
Šíbl, Jaromír, poslanec NR SR (2022-02-08):
Pán poslanec Muňko, ten generálny prokurátor, samozrejme, to bolo len také prirovnanie. Chcel som tým naznačiť, že naozaj predseda novovytvoreného centrálneho úradu bude menovaný vládou na päť rokov, čiže nebude volený a bude prakticky neodvolateľný počas toho obdobia alebo len veľmi ťažko odvolateľný. Takže sú tam isté paralely so súčasnou pozíciou generálneho prokurátora. Len toľko.
Košútová, Magda, poslankyňa NR SR (2013-10-18):
Ďakujem pekne, no nevšimla som si, že čo sa stalo za mojím chrbtom v priebehu predkladania správy. Ja by som pred tým ešte na úvod povedala pár slov k tomu, čo sa tu dialo v tomto parlamente pred chvíľou. Neviem, či si to pamätáte, alebo nepamätáte, ale je to už asi štyri roky dozadu, keď boli plné noviny a plná tlač toho, že poslankyňa Košútová by zakázala vstup do lesa. Celé to bola demagógia, ktorá tak isto prebehla pri schvaľovaní zákona o lesoch, kým sa to vysvetlilo, tak už dávno všetci zistili, že to sú také novinárske kačice. Tak aj teraz, ten zákaz vstupu do lesov treba brať s veľkou rezervou. A teraz, prečo som sa prihlásila do rozpravy. Chcem vytiahnuť na osobitné hlasovanie bod č. 19 spoločnej správy s odôvodnením, že bude podaný iný pozmeňovací návrh. Ďakujem.
Sulík, Richard, predseda NR SR (2011-09-07):
Pán poslanec Jasaň.
Zmajkovičová, Renáta, podpredsedníčka NR SR (2013-09-13):
Kolegyne, kolegovia, prerušujem rokovanie o tomto bode programu. Budeme pokračovať v utorok o 9.00 hodine v prerušenej rozprave. Chcela by som len upozorniť kolegov aj vás, pán poslanec Mičovský, že v prvom čítaní sa rokuje o podstate a obsahu zákona a skutočne toto je druhé čítanie, takže by som vás chcela poprosiť ako do budúcna, skutočne, aby sme dodržiavali rokovací poriadok. Ďakujem. (Prerušenie rokovania o 14.01 hodine.)
A. Záborská, poslankyňa: (2003-02-27):
Národná rada Slovenskej republiky zvolila podľa § 42 ods. 3 a § 43 ods. 2 zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov z navrhnutých kandidátov týchto členov: - do Správnej rady Všeobecnej zdravotnej poisťovne za zástupcov poistencov Milana Dragulu, Miroslava Gazdíka, Andreja Kučinského, Máriu Orgonášovú, Ľubomíra Vopravila, - za zástupcov zamestnávateľov Jána Báňasa, Petra Čičmanca, Kamila Majerníka, Mariána Petka a Michala Rumanského, - za zástupcov štátu Svätopluka Hlavačku, Vlastu Feješovú, Moniku Jávorkovú, Mária Lužinského, Jána Porubského a - do Dozornej rady Všeobecnej zdravotnej poisťovne za zástupcov poistencov Vasilija Demidova a Alojza Marsinu, za zástupcov zamestnávateľov Tibora Gregora, Petra Murína a za zástupcu štátu Ing. Petra Pažitného. Môžete dať hlasovať.
Hort, Milan, podpredseda NR SR (2011-03-31):
Je súhlas ? (Súhlasná reakcia pléna. ) Áno. Nech sa páči.
Bugár Béla, podpredseda NR SR (2019-01-29):
Nech sa páči, otváram rozpravu v rámci tretieho čítania . Pýtam sa, či sa hlási do rozpravy niekto z prítomných poslancov. Nie. Vyhlasujem rozpravu za skončenú. Nech sa páči, hlasovanie.
Pellegrini, Peter, predseda NR SR (2015-05-19):
Vážené panie poslankyne, vážení páni poslanci, otváram ôsmy rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci Fedor, Mihál a Mikloš. Panie poslankyne, páni poslanci, podľa schváleného programu pristúpime k rokovaniu o troch bodoch programu, ktorými sú vládne návrhy zákonov v druhom čítaní a ku ktorým bude zlúčená rozprava. Prvým bodom je vládny návrh zákona Civilný sporový poriadok uverejnený ako tlač 1333, spoločná správa výborov má tlač 1333a. Ďalej je to druhé čítanie o vládnom návrhu zákona Civilný mimosporový poriadok, tento vládny návrh zákona má parlamentnú tlač 1334, spoločná správa výborov je pod tlačou 1334a. Tretím bodom je druhé čítanie o vládnom návrhu zákona Správny súdny poriadok, ktorý máme pod tlačou 1335, spoločná správa výborov má tlač 1335a. Prosím teraz pána ministra spravodlivosti Slovenskej republiky Tomáša Boreca, aby vládne návrhy zákonov odôvodnil. Nech sa páči, máte slovo. (Rokovanie o vládnom návrhu zákona Civilný sporový poriadok , tlač 1333; a o vládnom návrhu zákona Civilný mimosporový poriadok , tlač 1334; a o vládnom návrhu zákona Správny súdny poriadok ,  tlač 1335.)
B. Bugár, podpredseda NR SR: (2004-03-11):
J. Jaduš, poslanec: Ďakujem pekne, budem pokračovať. Nami prijímaný zákon však dnes nechápeme len čisto technokraticky ako legislatívny krok v oblasti aproximácie práva, ale ako zákon s dušou, ktorého význam dokazuje aj priebeh rokovania gestorského výboru, Výboru NR SR pre životné prostredie a ochranu prírody, kde jednoznačný súlad medzi koaličnými a opozičnými poslancami ako aj podpora spoločnej správy dokazuje, že zákon v tejto podobe bol dlhodobo očakávaný a je pre Slovensko mimoriadne potrebný. Dokonca je možné povedať, že tento zákon sa môže stať prelomovým vo väzbe na postavenie problematiky životného prostredia vo vedomí celej spoločnosti. Občanom sa dostáva do rúk silný nástroj, ktorý im umožňuje získať doslova všetky informácie - okrem utajovaných skutočností - o svojom úzkom i širokom okolí, o všetkých negatívnych vplyvoch, ktoré sa podieľajú na ovplyvňovaní životného prostredia, vplývajú na kvalitu jeho zdravia a života. Nespochybňujem dikciu zákona, ale tento zákon potrebuje masívnu kampaň a osvetu, aby sa uviedol do života. Vyzývam preto ministerstvo životného prostredia, aby sa vážne zaoberalo možnosťou vysvetľovacej a osvetovej kampane, pretože masívne využívanie zákona v praxi povedie k ďalším efektom. Zvýšenie záujmu o získavanie informácií o životnom prostredí, získavanie informácií o bezprostredných negatívnych vplyvoch na život občana zákonite vyvolá silný tlak na odstraňovanie negatívnych faktorov na riešenie problémov v životnom prostredí. Pretože naše záväzky, záväzky Slovenskej republiky nekončia len umožnením prístupu verejnosti k informáciám o životnom prostredí, ale Slovenská republika sa zaviazala v Európskom dohovore aj umožniť podiel verejnosti na rozhodovaní a prístup k spravodlivosti v oblasti životného prostredia.
Bugár, Béla, podpredseda NR SR (2018-12-06):
Pán poslanec Glváč, nech sa páči, môžte reagovať.
Paška, Pavol, predseda NR SR (2013-09-12):
Ďakujem pekne, pán minister. Určeným spravodajcom je pán poslanec Viliam Jasaň. Poprosím ho o informáciu.
Bugár, Béla, podpredseda NR SR (2017-12-21):
Pán poslanec Blanár.
Jurinová, Erika, podpredsedníčka NR SR (2013-09-06):
Pán poslanec Bublavý.
B. Bugár, podpredseda NR SR: (2004-05-27):
Prvú otázku položil pán poslanec Jaroslav Baška pánovi ministrovi školstva, ktorý tu nie je, zastupuje ho pán minister vnútra. Takže otázka je tohto znenia: „Niektoré stavby škôl a školských zariadení nie sú v súčasnosti dokončené alebo sa v ich dokončení nepokračuje z dôvodu chýbajúceho uznesenia vlády o rozdelení kapitálových výdavkov schválených v štátnom rozpočte na rok 2004 na školstvo. Kedy predložíte návrh o rozdelení kapitálových výdavkov do vlády na schválenie?“ Nech sa páči, pán minister, môžete odpovedať v mene pána ministra Fronca.
Laššáková, Jana, podpredsedníčka NR SR (2015-11-26):
Pán minister, nech sa páči, môžete.
Laššáková, Jana, podpredsedníčka NR SR (2014-05-13):
Nech sa páči, pán poslanec Fecko, máte slovo.
Laššáková, Jana, podpredsedníčka NR SR (2015-06-18):
Pán poslanec Přidal, nech sa páči.
Krajčí, Marek, poslanec NR SR (2024-02-27):
Ďakujem pekne za slovo. Vážený pán predseda, prosím, dajte hlasovať o predmetnom návrhu zákona v súlade s § 73 ods. 3 písm. c), aby sme ho predložili do druhého čítania.
Paška, Pavol, predseda NR SR (2014-10-30):
(Hlasovanie.) 135 prítomných, 47 za, 79 proti, 9 sa zdržali. Návrh sme neschválili.
Sárközy, Irén, poslankyňa NR SR (2019-10-28):
Odporúčanie gestorského výboru zákon schváliť.
Fronc, Martin, poslanec NR SR (2015-02-05):
Ďakujem pekne, pani podpredsedníčka. Moje vystúpenie by sa zrejme zmestilo do jednej faktickej poznámky, ale keďže nikto nevystúpil v rozprave, tak nemal som takúto príležitosť. Veľmi krátko. Vo výbore pre európske záležitosti pôsobím nielen toto volebné obdobie, pôsobil som tam aj v minulosti, takže trošku ako funguje tento výbor, si myslím, že predsa len poznám, a musím povedať, že tak ako aj v minulosti, z europoslancov, ktorí majú možnosť prísť na ten výbor, majú možnosť vystúpiť, majú možnosť vznášať návrhy, by som mnohých za celý ten čas nebol videl tam, keby neboli eurovoľby. A niektorých i napriek tomu, že boli eurovoľby, som nevidel. Ja si myslím, že v prvom rade tento priestor by mali využívať a naozaj – a to asi aj kolega predkladateľ potvrdí -, že občas tam máme vážne materiály, ktoré majú vplyv na Slovensko, o ktorých sa rokuje, ktoré sú potom záväzné, lebo sú prijaté ako smernice, a ich postoj, ich skúsenosť alebo ich videnie s tým, že vedia, ako to funguje v europarlamente, žiaľbohu, nám chýba. Čiže musím povedať, že toto by som oveľa viacej uprednostnil. Ďakujem.
P. Hrušovský, predseda NR SR: (2005-12-07):
R. Vavrík, poslanec: Najprv budeme hlasovať o pozmeňujúcom návrhu, aby sa nepokračovalo v rokovaní o navrhovanom zákone, čo navrhol pán Kaliňák.
Pčolinský, Peter, podpredseda NR SR (2023-06-27):
Teraz v rozprave vystúpi pán poslanec Tomáš Lehotský.
Bugár, Béla, podpredseda NR SR (2019-05-10):
Ako posledný v rozprave vystúpi pán poslanec Heger.
Baláž, Radovan, poslanec NR SR (2018-11-29):
Teraz budeme hlasovať o bodoch zo spoločnej správy, a to bodoch 1 až 10 s odporúčaním gestorského výboru schváliť.
Jurinová, Erika, podpredsedníčka NR SR (2012-06-26):
Ďakujem pekne pánovi Mistríkovi. Prosím, zaujmite miesto pre navrhovateľa. Prosím spoločného spravodajcu z výboru pre kultúru a médiá pána poslanca Kvasničku, aby informoval Národnú radu o výsledku prerokovania správy vo výboroch.
Hrnčiar, Andrej, podpredseda NR SR (2017-12-13):
Čiže päťminútová prestávka. (Prestávka.) (Po prestávke.)
Jasaň, Viliam, poslanec NR SR (2015-05-13):
Pán predseda, dajte hlasovať o návrhu zákona ako celku v znení schválených pozmeňujúcich a doplňujúcich návrhov so stanoviskom gestorského výboru schváliť ho.
M. Číž, podpredseda NR SR: (2009-12-03):
Teraz dávam slovo spoločnej spravodajkyni z ústavnoprávneho výboru Janke Laššákovej, aby podala správu Národnej rade o výsledku rokovania výborov a aby odôvodnila návrh a stanoviská gestorského výboru.
Grendel, Gábor, podpredseda NR SR (2021-09-22):
Ďakujem, prosím, zaujmite miesto pre navrhovateľov. Ja teraz dám slovo poverenému členovi ústavnoprávnemu výboru pánovi poslancovi Borisovi Suskovi, aby informoval Národnú radu o výsledku prerokovania návrhu vo výbore.
Žiga, Peter, podpredseda NR SR (2024-05-03):
Ďakujem. Dávam slovo spoločnému spravodajcovi, ktorého určil navrhnutý gestorský výbor pre zdravotníctvo, pánovi poslancovi Szalayovi. Nech sa páči.
Jurinová, Erika, podpredsedníčka NR SR (2013-05-16):
Ďakujem pekne, pán poslanec. Na vaše vystúpenie registrujem dve faktické poznámky, uzatváram možnosť prihlásiť sa. Nech sa páči, pán poslanec Bastrnák.
Mikuš, Jozef, poslanec NR SR (2015-03-11):
Ďakujem pekne všetkým kolegom – už mám len minútu a pol – za faktické poznámky. Ku kolegovi Lebockému, no ak teda tá výhrada voči nepravdivým tvrdeniam je len tá, ktorá zaznela, že obce nebudú musieť zrušiť. Samozrejme, ale obec, teda OZV-éčka ak podpíše zmluvu s obcou, musí pristúpiť k tej zmluve, respektíve k podmienkam zmluvy, ktorú má obec so zberňou, samozrejme, to je logické. Ja som hovoril o prípadoch, kedy nebude to všetko také ideálne, ako je napísané na papieri a jednoducho OZV-éčka využije tú svoju možnosť a nezoberie podmienky obce, čo je možné. Nepredpokladám, nepredpokladám nič, čítam zákon a vyvodzujem z neho nejaké dôsledky. A pánovi kolegovi Feckovi, práve v pozmeňujúcom návrhu v spoločnej správe, neviem, kto ho dal, sú, č. 118, doplnok bodu e) je, aby boli vykázané tie náklady, ale tie náklady pri podpise OZV-éčka s obcou tam, kde nebude podpísaná zmluva so súčasným zberom, nemusia byť jasné. Preto ja odporúčam ten bod vypustiť zo spoločnej správy, respektíve zaň nehlasovať. Ďakujem pekne.
Puci, Róbert, poslanec NR SR (2013-11-28):
Pán predseda, dajte, prosím, hlasovať o pozmeňujúcom návrhu pána poslanca Muránskeho.
Soboňa, Juraj, poslanec NR SR (2019-02-18):
Ďakujem pekne, pán predsedajúci. Chcel by som reagovať na poslanca Jána Budaja. No je to pre mňa veľké sklamanie, jeho vystúpenie, som myslel, že sa bude venovať téme, ale on zatiaľ hovoril o nejakom systéme s veľkým „S“. Pán Budaj, predsa to je tá demokracia, ktorú ste nám vy ako tribunál zabezpečili, a zmierte sa s tým. Pán Budaj, vy ste mutant čoho, keď ste nás nazvali mutantami? SNS ste nazvali postkomunistickou stranou. Chcem vám len pripomenúť a uistiť, že väčšina z tu prítomných poslancov SNS, nikdy nebola členmi komunistickej strany, ani jeden z nás nebol v ŠtB, na rozdiel od vás ani nespolupracoval s ŠtB. Ja som tiež chodil na vaše mítingy do Bratislavy ako mladý a odhodlaný chlapec a verte mi, to najväčšie sklamanie novembra ’89 ste práve vy. Vy nás kritizujete za systém s veľkým „S“ a sami ste spolu a za pomoci komunistov, zvolili za prezidenta Havla, po dohode s komunistami. Na to sa už nepamätáte? A teraz ste Obyčajný človek? Nebudem už hovoriť výrok Fedora Gála, ktorý sa o vás vyjadril. Vaše vystúpenie ste si pomýlili s prednáškou o systéme a demokracii, ktorú sami nerešpektujete. A neviete sa zmieriť s väčšinou, ktorú ľudia demokraticky zvolili v parlamentných voľbách. Ďakujem pekne.
Duchoň, Daniel, poslanec NR SR (2012-08-08):
Ďakujem. Ja by som sa znovu vrátil k tej téme zhodnocovania finančných prostriedkov na kapitálových a finančných trhoch, čo ja osobne pokladám naozaj za veľmi, veľmi rizikovú investíciu. A keď ste tu teraz spomínali, že indexový fond dosiahol 6-percentné zhodnotenie, už teraz neviem za aké obdobie, myslím, že tri mesiace, a hovoríte, že za tri roky by to mohlo 54 percent. Tak ak to dokážete s takouto istotou tvrdiť, tak vám navrhujem, aby ste predali celý svoj majetok a jednoducho investovali do tohto indexového fondu, a za tri roky máte 54-percentné zhodnotenie vašich prostriedkov. Ale vy sám dobre viete, že to tak vôbec nemusí byť. Jednoducho riziko finančných a kapitálových trhov spočíva v tom, že za niektoré obdobie síce môžem dosiahnuť aj celkom zaujímavé zhodnotenie, ale o rok to už môže byť presne naopak. V tomto je podstata a hlavne obrovské riziko investovania na finančných a kapitálových trhoch. A ako som už aj včera spomínal, najvýznamnejší index S&P od roku ´99 doteraz je v princípe na nule, čo sa týka zhodnotenia. Taká ja skutočnosť. Ďakujem.
Zahorčák, Viliam, poslanec NR SR (2022-02-18):
Ďakujem pekne, vážený pán predsedajúci. Kolegyne, kolegovia, to, čo tu dnes odznieva, tie obvinenia, ktoré odznievajú na adresu vyšetrovacieho tímu NAKY, to, čo odznieva na adresu pána ministra, je naozaj niečo príšerné, niečo obludné, niečo ohavné a z môjho pohľadu aj neobhájiteľné. Ja sa preto aj v istom smere nečudujem vám, milí kolegovia z koalície, že sa svojho ministra snažíte podržať, ale neviem, či si uvedomujete, že naozaj je to neobhájiteľné, to po prvé. Po druhé, že sa tým, svojím spôsobom sebe dávate vysvedčenie, a že ako ho aj podržíte, čo predpokladám, že sa stane, pretože máte na to väčšinu, že to bude napokon Pyrrhovo víťazstvo. Ja som presvedčený, tak ako to už neraz odznelo, že ľudia tomu rozumejú, ľudia to čítajú, vnímajú, a aj keď teda ten náš zámer, cieľ, aby minister bol odvolaný, sa asi nepodarí, dovolím si tvrdiť, že ten cieľ, ktorý nakoniec máme, že by táto vláda skončila, aj toto k tomu prispeje.
Laurenčík, Milan, podpredseda NR SR (2022-05-24):
Pán poslanec Štefan Kuffa.
Hus, Igor, poslanec NR SR (2022-06-15):
Takže hlasovanie bude dnes o 11.00 h.